Ix-xahar l-ieħor, kien hemm 1,691 persuna jirreġistraw għax-xogħol ma’ Jobsplus. L-Uffiċċju Nazzjonali tal-Istatistika qal li mqabbel ma’ Jannar tas-sena l-oħra kien hemm tnaqqis fil-qgħad ta’ 105 persuni jew 5.8% anqas jirreġistraw għax-xogħol. F’Jannar kien hemm jirreġistraw għax-xogħol 49 persuna aktar minn Diċembru. L-NSO qal li l-persuni jfittxu x-xogħol naqsu fl-etajiet kollha ħlief fost dawk li għandhom 29 sena jew inqas. F’sena l-persuni b’diżabbiltà li qed jirreġistraw għax-xogħol żdiedu bi 15 għal 231.